DISSERTATIO  MEDICA 


WAUGURALIS 


DE 


TYMPANITA. 


AUCTORE  ROGERS  COTTER 


JVTorbum  scripturus  sum,  flebilem  certe, 
et  quo  vix  unus  omnium  quibus  corpus  hu¬ 
manum  obnoxium  est,  magis  omnibus  medi¬ 
cis  deprecandus,  quam  hoc  de  quo  nunc 
pauca  (arctissima  enim,  proh  dolor,  ratio 
medendi  est)  proferenda  statuimus. 

Scio  ego,  quam  difficile  est,  in  disserta¬ 
tione  inaugurali,  quicquam  novi,  aut  hacte¬ 
nus  intentati,  in  arte  Ilippocratica,  hodie 
proferre  :  attamen,  operae  pretium  esse  cen- 

SCO,  artem  medicam,  summosque  honores 
ambientes,  casus  illos,  ante  omnia,  qui  sibi- 
met  ipsis,  prout  tironibus,  objecti  sint,  suas- 
que  observationes,  rationemque  medendi, 
describere ;  ne,  utile  novo  miscendi  spe  ab¬ 
jecta,  trita  solum  vestigia  in  dissertationibus 
hisce  sequantur,  quasi  longo  ordine  scripto¬ 
rum  perterriti,  qui  fere  omnem  morbum 
iterumque  iterumque  descripserunt. 

Quo  mihi  rectius  videtur,  de  Tympanita 
disserere,  quamvis  mox  pateat  me  prius 
scripta  solum,  prius  observata  repetere ;  at¬ 
tamen  de  illo  praecipue  pauca  dicere  fert 
animus,  quia  raro,  ni  maxime  fallor,  tracta¬ 
tus,  et  quia  nuperrime  in  exercitu  artem  me¬ 
dicam  exercenti,  morbum  hunc,  quamvis  ra¬ 
rum,  mihi  licebat  observare. 

Tympanites  definitur,  “  Abdominis  intu- 
u  mescentia  tensa,  elastica,  sonora  ;  alvus  a« 
ec  stricta  ;  caeterarum  partium  macies.” 

Hujus  morbi  species  multae  ab  auctoribus 
enumerantur :  Tympanites  Intestinalis,  ubi 

aer  in  intestinis  ipsis  colligitur  ;  Abdomina¬ 
lis,  ubi  in  peritonaeo  est ;  Enterophysodes, 
aere  et  in  intestinis  ipsis,  et  inter  eorum  tu¬ 
nicas  collecto.  Hoc  unquam  fieri,  nisi  per 
tunicae  internae  erosionem,  impossibile  vi¬ 
detur. 

Aliae  quoque  morbi  luijus  species  enume¬ 
rantur  ;  exempli  gratia,  Tympanites  ex  ab¬ 
dominali  et  intestinali  conjunctis;  Tympa¬ 
nites  asciticus  vel  cum  ascite. 

Sed  haec  plerumque  discrimina  inutilia 
sunt ;  in  enterophysode,  atque  etiam  in  asci- 
tico,  morbus  primarius  est  intestinalis. 

Abdomen  tumidum,  tensum,  sed  nequa¬ 
quam  sonorum,  quod  semper,  ni  fallor,  in  in¬ 
fantibus  adest,  qui  Rachitide  laborant,  Tym¬ 
panitae  speciei  referendum  censeo.  Sed  non 
morbus  primarius  est ;  idcircoque  duas  spe¬ 
cies  praecipue,  Abdominalem  et  Intestina¬ 
lem,  considerare,  mecum  proposui. 

Auctor  #  praeclarus,  speciem  distinctam 
esse  abdominalem  a  multis  negari  dicit ;  ad¬ 
diti]  ue,  cc  morbum  perquam  rarum  atta¬ 
men  ait,  “  multis  corporibus  sectis,  talem 
esse  speciem  nequaquam  negandum.” 
Neque  adhuc,  mea  quidem  opinione,  pro 
certo  satis  probatum  est,  speciem  revera  dis¬ 
tinctam  abdominalem  esse.  Ni  maxime  fal¬ 
lor,  in  casibus  fere  dixissem  omnibus,  in  qui¬ 
bus  post  mortem  corporibus  sectis,  aera  intra 
peritonaeum  inclusum  compertum  fuit,  fis¬ 
sura,  vel  foramen  etiam  minutissimum,  in¬ 
venta. 

Sed  quoniam  eo  de  opinionibus  hisce  dis¬ 
serentes  venimus,  haud  indignum  videtur, 
pauca  de  casu  referre,  quem  memorat  *  vir 
eximius,  juvenis  Tympanita  absumpti,  abdo¬ 
mine  tenso,  in  excelsum  tumido,  signisque 
aliis  omnibus  morbi  hujusce  lamentabilis.  In¬ 
tegumentis,  musculisque  abdominalibus  per- 

sectis,  sese  offert  peritonaeum  magna  vi  dis¬ 
tensum  ;  diviso,  aer  eruere  :  Abdomen  ex 
magnitudine  collabi  :  Intestina  omnia  et  he¬ 
par,  colorem  obscurum,  et  quasi  semimarci- 
dum  induerant,  haud  secus  ac  in  mensa  in 
aere  atmospherico  diu  jacerant ;  diligenter 
inspectis,  post  longum  per  tunicas,  pateri  fo¬ 
ramen,  quasi  confectum  acicula,  compertum 
est. 

Fere  eadem  narrabat  *  praeclarus  alter  ; 
secto  corpore  aegroti  dysenteria  ulceribus¬ 
que  intestinorum  diu  laborantis,  qui  Tympa¬ 
nita  sub  finem  enectus  deccderat. 

Opinioni  huic  favet  ipse  clarissimus  Sau- 
VAGESiusf.  “  Quoad  ejus  principia,  (abdo- 
“  minalis),  verisimile  est,  eroso  quomodocun- 
“  que  vel  ventriculo  vel  intestino,  flatus  in 
“  abdomen  irrepsisse,  ut  vidimus  in  vesicam 
“  ex  intestino  eroso,  se  insinuasse  ad  produ- 
“  cendam  aedopsophiam.” 


*  Dr  Monro. 

Speciem  morbi  sextam,  studio  haud  indig¬ 
nam,  narrat  Sauvagesius  ;  Stewartii  Tympa¬ 
nites  vocatur,  “  quae/5  ait3  “  a  bilis  extra 
e‘  cystidem  effusione  ob  vulnus  inflictum,  sat 
^  cito  supervenit/5 

“  Miles,  vulnere  accepto,  quo  vesica  fellea 
u  pertusa  fuerat,  sat  cito  intumescit  abdomi- 
“  ne,  ut  in  Tympanita,  ast  sine  dolore,  febre, 
“  inflammatione,  cum  alvi  constipatione  perti- 
“  naci;  urina  parca,  crocea;  pervigilio,  quod 
“  opiatis  restitit ;  lingua  sicca.  Aperto  cada- 
“  vere,  bilis  intra  abdominis  cavum  exunda- 
“  bat;  intestina  valde  inflata  et  extensa;  nul- 
“  la,  ne  in  vulnere  quidem,  inflammatio, 
“  Paulo  ante  mortem,  quae  septimo  die  adve- 
11  nit,  pulsus  inaequalis  levisque,  singultus.55 

Hujusmodi  aliud  exemplum  memorat * 
doctissimus,  hominis  cujusdam,  vehiculo  in¬ 
currente,  prostrati ;  rota  claviculam  fregit, 
totumque  latus  dextrum  laesit.  Brevi  eres» 

cerc  abdomen ;  fluctuatio  sentiri.  Multa 
frustra  tentata  ;  tandem  proposita  est  para- 
centesis.  Inepte  adactum  trocar  ;  nil  effluit. 
Brevi  supervenit  gangraena,  morboque  enec¬ 
tus,  moritur.  Secto  cadavere,  trocar  oblique 
per  musculos  introductum,  rasumque,  sed 
non  perforatum  esse  peritonaeum,  comper¬ 
tum  fuit.  Fluidum,  coloris  biliosi,  quod  co¬ 
gi  posset,  librasque  viginti  aequans,  sed  nil 
aeris  intra  cava  abdominis  inventum  fuit. 
At  intestina  ipsa,  aere  quam  plurimum  dis¬ 
tensa,  in  conspectum  veniebant.  *  Nec  duc¬ 
tus,  nec  vesica  fellea,  quod  mirum,  injuria 
ulla  affecti  sunt.  Faeces,  contcntaque  alia 
intestinorum,  coloris  albidi  fuerunt,  quod  ex 
inopia  bilis  proculdubio  ortum  est. 

Quia  Meteorismus  *  “  est  intumescentia 
“  abdominis  vel  tantum  epigastrii  aut  liypo- 
“  chondrii  a  flatibus  contentis,,,  non  omnino 
praetereundum  puto  ;  “  in  eo  diversa  a 

“  Tympanita,  quod  si  totum  abdomen  tumeat 
“  a  Meteorismo,  illud  symptoma  sit  fugax, 
“  acuti  cujusdam  morbi  comes  ;  si  vero,  tan- 
“  tum  tumeat  epigastrium,  hoc  symptoma,  li- 
“  cet  pertinax,  cum  Tympanita  minime  con- 
“  fundi  potest,”  De  hoc  me  satis  dicturum 
esse  censeo,  si  morborum  auctorum  saepius, 
exempli  gratia,  ilei,  enteritidis,  febrium  malig¬ 
narum,  affirmem,  lamentabile,  et  plerumque 
pessima  quaeque  portendens  symptoma  ; 
plerumque,  nam  exempla  narrantur  in  qui¬ 
bus  aegri,  in  febre,  meteorismo  laborantes, 
vixerunt» 

Casum  aegroti  militis,  quem  nuperrime 
curabam,  pro  morbi  historia  liceat  mihi  de¬ 
scribere.  Hoc  quidem  quam  paucissimis  fa¬ 
ciam» 

Miles,  hactenus  sano  corpore,  validus,  an¬ 
noque  aetatis  quadragesimo  quinto,  doloribus 
in  abdomine  levibus  paulisper  vexatus,  per 
solutionem  sulphatis  magnesiae,  addita  jala- 

pac  tinctura,  gradatim  haustam,  levatus  est. 
Solutio  lenissime  agebat. 

Die  postero,  perfecte  renovatus  est ;  sed 
paucis  post  horis,  dolores  in  abdomine  rever¬ 
tunt  et  augentur,  quod  brevi  crescere  incepit, 
elasticum,  leve,  sonorum  uniformiter  intu¬ 
mescens. 

Alvi  astrictio  aderat ;  sed  per  supradictam 
solutionem,  haustibus  repetitis  sumptam,  le¬ 
vata  est :  scybala  nulla  apparebant. 

Borborygmos  edere  continue  conabatur 
aeger ;  sed  hi  levamina  nulla,  vel  fugacia,  at¬ 
tulerunt.  Pulsus  frequens  erat,  et  jam  dys¬ 
pnoea  et  tussis  molestissimae  factae  sunt : 
tensio  abdominis  gravissima. 

Quotidie  per  solutionem  sulphatis  magne- 
siae,  vel  laxantia  carminativa,  interdum  per 
enemata  levebatur  alvus.  Frictiones  abdo¬ 
minis,  manu  ministri  lanula  co-operta,  sae¬ 
pius  repetitae.  Medicamenta,  quae  aromatica 
et  cardiaca  vocantur,  diu  tentata  sunt ;  irri¬ 
ta  ;  tensio  abdominis  gravissima  mansit. 

B 

Laudabantur  a  quibusdam  fomentationes 
calidae,  tel  semicupium  ;  sed  verebar  ne 
calor  aera  inclusum  rarefaceret;  atque  ita 
mox  se  res  habuit.  Nam  ministri  aegrum  in- 
jussi,  in  dolio,  aqua  calida  impleto,  submer¬ 
gunt,  ibique  fovent.  Brevi,  longe  aliter  ac 
rati  sint,  evenit.  Ad  cruciatus  usque,  auge¬ 
bantur  dolor  et  tensio. 

Sub  hoc  tempus  aeger,  medicamentis  aliis 
levamina  nulla  afferentibus,  haustu  anodyno 
ex  tinctura  opii,  cum  duplice  vino  antimoni- 
ali,  usus  est.  Gradatim  aucta  est  tinctura. 
Hoc  aeger  ipse  quotidie  petebat,  gratissimum 
sibi  dicens.  Ischuria  etiam,  quae  jam  super¬ 
venerat,  haustu  levata.  Quid  multa  ?  Ope 
medicinae  hujus,  sulphatis  magnesiae,  enema- 
tum  et  fricationum,  fasciae.  Tympanites 
paulatim  evanescere  et  salus  pristina  redire 
incepit.  Haustus  anodyni,  quaque  nocte 
repetiti,  plurimum  quidem  profuerunt.  To¬ 
tam  noctem,  sumpto  haustu,  atque  etiam 
mane,  tensio  abdominis  maxime  imminuta. 

(cute  molli  ct  humida),  vespere  semper  auc¬ 
ta  est.  Aeger  ipse  se  cito  sine  haustu  mo¬ 
riturum  esse  dicebat. 

Jam  tandem  circumambulabat  patiens. 
Cibi  appetentia,  vires  crescebant.  Jam  ad 
munera  militis  rediturus,  medicamentis  om¬ 
nibus,  praeter  cinchonam,  et  acidum  sulpliu- 
ricum,  diu  omissis,  subito  dextri  lateris  he¬ 
miplegia  percussus  est.  Pro  certo  est,  tem¬ 
pore  quo  paralysi  affectus  fuerit,  symptomata 
Tympanitae  omnia,  praeter  levem  abdominis 
duritiem,  abesse. 

Jam  novus  aderat  morbus.  Crus  bra- 
chiumque  dextrum  omnino  reddita  sunt  in¬ 
utilia.  Lingua  quoque  haud  parum  affecta ; 
mens  etiam  paulum  imminuta. 

Pleraque  illa  a  variis  auctoribus  laudata 
stimulantia  adhibita  sunt.  Fomentationes 
calidae,  sinape  interne ;  fricationes  sinapeos 
cum  decoctione  forti  armoraciae  rusticanae, 
bis  indies  per  semihoram  constanter  adhibi¬ 
tae.  Flaccida  videbantur  membra.  Em- 

plastra  vesicatoria  in  membris  ipsis  dolenti* 
tibus  vitanda  censebam,  ne,  musculis  tam 
marcidis,  ulcera  in  gangraenam  abirent.  At¬ 
tamen  emplastrum  vesicatorium  acre,  poste¬ 
riori  capitis  parti  assiduo  applicatum  est. 
Interdum  tinctura  cantharidis  tentata,  saepius 
guaiaci  ammoniata.  Cutis  post  longum  ali¬ 
quatenus  rubefacta  est.  Tandem  membra 
dolentia  aeger  paulatim  movere  incepit  ;  mar 
gis  magisque  facta  sunt  firma.  Fricationes 
interea  nunquam  remissae.  Ne  morer,  cru¬ 
re  primum,  dein  brachio  uti  incepit  ;  et  prae¬ 
senti  tempore,  claudus  quidem,  vivit,  absunt 
omnia  symptomata  Tympanitae. 


DE  DIAGNOSI. 


Quamvis  equidem  eadem  sit  in  Tympani¬ 
ta  Abdominali  et  Intestinali  ratio  medendi, 

attamen  operae  pretium  est  cognoscere,  tu¬ 
morem  in  abdominali,  morbo  incipiente,  mul¬ 
to  uniformiorem  esse  quam  in  intestinali; 
sed  progredientibus  morbis,  parum  discreti 
sunt.  Jn  utroque  casu  borborygmi  frequen¬ 
tes,  in  intestinali  paululum  utiles. 

Ab  Ascite  facile  distinguitur,  quia  haec 
gradatim,  Tympanites  vero  ad  summum  cito 
pervenit.  In  Ascite,  pulso  abdomine,  fluctu¬ 
atio,  in  Tympanita  nulla,  sentitur.  In  hoc 
morbo  leve  videtur  abdomen  ;  pulsumque 
sonos,  quasi  tympano  similes,  reddit,  ean¬ 
dem  semper  retinens  figuram.  Omnino  pauci 
equidem  morbi  sunt,  quibus  confundi  possit 
Tympanites.  Saepissime,  ut  quidam  volunt, 
in  Ascitem  abit  Tympanites.  Ilie  saepius 
sequitur.  Ingruente  Ascite,  fluida  abdominis 
ima,  intestina  supera,  quia  sint  leviora,  et  re¬ 
gionem  epigastricam,  petunt.  Ilaud  satis 
accurate  observans,  manibus,  partibus  superi¬ 
oribus  solum  admotis,  Tympanitam  ex  levi¬ 
tate  epigastrii  adesse  dicat,  et  postea  cum 

Ascites  in  aperto  fiat,  hanc  ex  Tympanita 
praegresso  ortam  appareat. 

Multae  causae  remotae  hujus  morbi  dicun¬ 
tur,  sed  hae  plerumque  hypotheticae  sunt. 

Omnis  temperies  corporis,  sexus  uterque, 
senes  juvenesque.  Tympanitae  obnoxii  esse 
videntur. 


DE  CAUSIS  PROXIMIS. 

Causas  proximas  Tympanitae  proculdubio, 
haud  facile  est  cognoscere. 

Talis  est  in  corpore  humano  textura  cellu¬ 
laris,  ut  facillime  per  eam  huc  et  illuc  tran¬ 
sit  aer  \  unde  saepissime  oriuntur  emphyse¬ 
mata  in  substantia  cellulari  variisque  partibus 
corporis. 

Omni  substantia,  fluida  ac  solida,  e  qua 
componitur  corpus  humanum,  multum  aeris 

fixi  et  condensati  proculdubio  inest,  qui 
rursum  in  conditionem  pristinam  per  calo¬ 
rem,  putredinem,  causasque  alias  reddi  po¬ 
test.  Hoc  modo  forsan  pneumatoses  varias, 
ab  auctoribus  enumeratas  produci  verisimile 
est.  Sed  in  Tympanita,  de  quo  nunc  solmn 
considerandum  est,  aeris  collecti  multo  minus 
clarior  est  ormo. 

O 

Haud  a  proposito  alienum  puto,  et  res  ip¬ 
sa  postulare  videtur,  priusquam  de  causis  ul¬ 
terius  tractemus,  pauca  de  modo,  quo  fit  in 
salute  digestio  disserere  ;  hoc  quidem  quam 
paucissimis  absolvam. 

In  digestione  salutari  quaedam  necessaria 
videntur.  Primo ,  Calor  idoneus  in  ventricu¬ 
lo.  Secundo ,  Salivae  mistura  in  manducatio¬ 
ne.  Tertio ,  Succus  gastricus  idonea  quanti¬ 
tate.  Quarto ,  Motus  peristaltici  ventriculi 
ipsius,  adjuvantibus  diaphragmate  et  musculis 
abdominalibus. 

Cibo  per  oesophagum  demisso,  impletoque 
[ventriculo,  arteriae  minutissimae,  quae  sese 

in  interna  stomachi  tunica  recludunt*  exci¬ 
tantur,  statimque  succum  gastricum  secer¬ 
nunt  et  effundunt.  Per  hunc  vero  cibus 
(adjuvantibus  saliva,  calore,  motibusque  fi¬ 
brarum)  mollitur,  dissolvitur  et  diluitur. 
Brevi  in  massam  homogeneam  redigitur,  Chy- 
mum  vocatam,  qui  ventriculi  pylorum  transit 
et  duodenum  implet. 

Inutile  quidem  esset  varias  digestionis  hy- 
potheses,  quae  olim  tenebantur,  multis  verbis 
enumerare.  Alii  cibum  in  ventriculo,  veluti 
in  lebete  coqui ;  alii  fermentari,  et  per  fer- 
mentationem  solam  fieri  digestionem  cense¬ 
bant;  quidam  per  putrefactionem,  quidam 
per  triturationem  existimabant. 

Ni  ea  res  longius  ab  incepto  traheret,  faci¬ 
le  haec  refutanda. 

Ab  omnibus  hodie  conceditur,  cibum  imi 
ventriculo  a  succo  gastrico  dissolvi,  alimen¬ 
taque  nostra  fermentationem  aliquatenus  sub¬ 
ire,  calore  adjuvante  ;  succumque  gastricum 
fermentationem  nimiam  compescere. 

Digestione  in  stomacho  progrediente,  hu¬ 
jus  fibrae  musculares  moventur,  cibumque  ai) 
omni  parte  premunt,  et  huc  et  illuc  vertunt. 
Tandem  digestione  in  stomacho  finita,  cibus, 
vel  potius  chymus,  sese  ad  pylorum  offert, 
qui  sensu  miro  praeditus,  statim  relaxatur, 
chymumque  in  duodenum  transire  sinit  :  ibi 
vero  succo  pancreatico  et  bile  ntime  misce¬ 
tur  :  per  haec,  chymus  mutationem  alteram 
subit ;  jamque  chylus  separatur,  quem  tandem 
suscipiunt  vasa  lactea,  et  sanguine  commis¬ 
cendum  auferunt. 

In  duodeno  et  aliis  intestinis  cito  fermen¬ 
taret  chymus,  nisi  quod  compesceretur  a  suc¬ 
co  pancreatico,  bile,  aliisque  intestinorum  flui¬ 
dis.  Atque  etiam  sic,  citissime  in  fermen- 
tationem  putredinemque  abiret  cibus,  sed  fi¬ 
brae  musculares  intestinorum  sese  assidue 
commovent,  contentaque,  caecum  versus,  pro¬ 
pellunt,  jam  inertia  facta,  et  tempore  oppor¬ 
tuno  ejicienda. 


c 

Quando,  uti  supra  diximus,  nostra  omnia 
alimenta,  praecipue  vegetabilia,  fermentatio- 
nem  aliquatenus  in  digestione  patiuntur,  hoc 
modo  aera  in  intestinis  ipsis  vel  in  stomacho 
liberari,  manifestum  est ;  sed  fluida  omnia 
animalia,  quibus  immiscentur  alimenta  in  in¬ 
testinis,  aera  nimium,  qui  cito  aliter  abunda¬ 
ret,  subigunt. 

Ab  aere,  more  inusitato,  ex  alimentis  emis¬ 
so,  produci  posse  Tympanitam,  verisimile  vi¬ 
detur  ;  ex  quo  fit  morbum  hunc  ex  fluidis 
digestoriis  corruptis  saepius  oriri  posse,  quia 
in  casu  hoc,  prout  in  salute  solet,  aera  subi¬ 
gere  non  possunt.  Attamen  ex  hisce  affecti¬ 
bus  solis  Tympanitam  semper  produci,  ne¬ 
quaquam  probabile  est,  quia  morbum  hunc 
saepissime  in  illis  qui  antea  in  salute  erant, 
oriri  videmus. 

Satis  cognitum  est,  firmum  in  fibris  muscu¬ 
laribus  tonum,  et  aera  ex  alimentis  coercere, 
et  ut  resorbeatur  aut  expellatur,  efficere.  Ex 
quo  fit,  symptomata  omnia  flatuosa,  quae, 

Tympanita  oriente,  apparent,  debilitati  fibra¬ 
rum  intestinorum,  potius  quam  fluidis  cor¬ 
ruptis,  referenda  esse.  Ad  haec,  aer  in  in¬ 
testinis  collectus,  cito  per  suam  resiliendi 
vim,  aut  sursum  aut  deorsum  effugeret ;  id¬ 
circo,  cum  neque  resorbeatur,  neque  expella¬ 
tur,  constrictiones  intestinorum  spasmosas 
adesse  verisimile  est,  quae  fugam  aeris  prohi¬ 
bent. 

Ex  causis  hisce  forsitan  pendet  Tympani¬ 
tes. 


DE  CUItA  INTESTINALIS. 

Causas  proximas  Tympanitae  investigare 
conatus,  de  cura  tractandum  censeo. 

Hoc  proculdubio  difficillimum  et  incertum, 
et  raro,  nisi  in  recentibus,  prospere  evenit. 

Attamen  quae  hactenus  tentata  enumerare 
fert  animus. 

Aera  in  intestinis  expellere,  prima  certe, 
uti  omnis  scit,  indicatio  est.  Ad  hoc  effi¬ 
ciendum  necesse  est,  constrictiones  illas,  de 
quibus  supra  diximus,  intestinorum  spasmo- 
sas,  per  quas  aer  collectus  est,  quaeque  fu¬ 
gam  prohibent,  removeri. 

Hoc  fieri  potest  per  varia  medicamenta 
quae  intestina  excitant. 

Observandum  est,  intestina  maxime  sem- 
per  debilitari  per  purgantia  acria,  imo,  quae 
non  sunt  mitissim  ;  et  hoc  modo,  finita  eva¬ 
cuatione,  alvi  astrictionem  saepissime  produ¬ 
ci. 

Ob  hanc  causam  vero,  et  ne  tensis  intesti¬ 
nis  inflammationem  inducant,  medicamenta 
fortiora  omnino  rejicienda  sunt.  Ex  iisdem 
quoque  causis,  enemata  multum  in  usu,  et  eo 
magis  necessaria  videntur,  quod  faeces  ple° 
rumque  durae  et  quasi  siccae  sunt. 

Ad  haec,  quandocunque  post  enemata  aer 
expellatur,  quandoque,  expulso  aere,  relaxa¬ 
tos  esse  spasmos  appareat,  haec  proculdubio 
repetenda  sunt. 

Ad  constrictionem  quoque  intestinorum 
levandam,  et  quia  talia  medicamenta  de  car- 
minativis  sunt,  varia  antispasmosa  remediis 
proposita,  et  in  usu  sunt.  Sed  effecta  eorum 
saepissime  nihili  videntur,  et  si  famae  credere 
est,  noxia  interdum  proper  inflammationem 
inventa. 

Attamen  antispasmosa  mitiora  purgantibus 
vel  enematibus  conjungere  prodest.  Idcir- 
coque  utilissimum  esse  videtur,  antispasmoso- 
rum  omnium  optimum,  Opium,  quod,  fluitis 
purgantibus,  nunquam  omittendum  est. 

Quoniam  plus  aequo  tensa  et  sicca  viden¬ 
tur  intestina,  et  praesertim  ob  spasmosas  illas 
fibrarum  contractiones,  fomentationes  et  bal¬ 
neum  calidum  pro  remediis  proponuntur,  et, 
uti  pauci  aiunt,  utilia  inventa  sunt.  Noxia 
opinione  nostra,  manifeste  noxia  in  casu  mi- 

litis  supradicto  fuerunt,  calore  aera  inclu¬ 
sum  rarefaciente,  ni  fallor,  dolor  et  tensio 
augebantur. 

Possibile  equidem  videtur  balneum  cali¬ 
dum  multo  minus  utile  quam  tepidum  diu 
applicatum. 

Si  ex  debilitate  fibrarum  intestinorum  pen¬ 
det  Tympanites,  apte  indicata  videntur  reme¬ 
dia  tonica ;  ideoque  chalybeia  et  amara  diver¬ 
sa  adhibita  sunt ;  sed  horum  in  usu  diu  per¬ 
stare  perniciosum  est,  quia  stomachum  certe, 
amara  saltem,  debilitant.  Si  tonica  utilia,  u- 
tilissimum  videtur  Cortex  Peruvianus. 

Uti  nullum  remedium  tonicum  tam  potens 
est  quam  frigus  corpori  applicatum,  potus¬ 
que  frigidus  in  stomacho,  sic  tale  proponitur 
in  hoc  morbo  remedium.  Frigidus  semper 
praescribitur  potus  ;  balneumque  frigidum 
utilissimum  inventum  iri  dicitur ;  exempla¬ 
que  narrantur  in  quibus  Tympanites,  nive 
ipsa  abdomini,  iterumque  iterumque  applica¬ 
ta,  subito  et  perfecte  amotus  est. 

Nulla  mihi  remedium  hoc  in  casu  ilio  quem 
supra  memoravimus  tentandi  copia  data  fuit, 
nam  continuo  aderat  sudor,  pulmonesque 
aliquatenus  affecti,  idcircoque  vitandum  cen¬ 
sebam. 

Abdomen  fascia  circumvolvendum. 

Satis  manifeste  quidem  patet  observatio, 
alimenta  omnia  flatuosa  in  Tympanita  atten¬ 
te  rejicienda  esse  ;  et  verisimile  videtur,  aci¬ 
da,  uti  sulphuricum  vel  muriaticum,  utilia 
esse,  quia  ad  cibi  nimiam  fermentationem 
compescendam  idonea  sunt. 

In  rebus  egenis,  in  quibus  remedia  supra- 
dicta  levamina  nulla  attulerunt,  tensione 
urgente,  abdominis  paracentesis  proposita 
est ;  sed  dubium  et  periculosum  atque  hac¬ 
tenus  intentatum  credo  ;  saltem,  haud  cer¬ 
tae  fidei  est  paracentesin  in  hoc  morbo  un¬ 
quam  feliciter  perfectam  iri. 

Satis  manifestum  est,  remedium  hoc  Tym¬ 
panitae  Abdominali  solo  applicandum  esse, 
quia  in  hac  morbi  specie  aer  intra  perito- 

naeum  colligitur.  Si  rima  per  tunicas  intes¬ 
tinorum  hiet,  quid  utile  ? 

Si  species  revera  distincta  abdominalis, 
pauca  supradictis  addenda  manent. 

Quamvis  abdominis  punctura  moram  affe» 
rat,  tamen  ad  curam  morbi  inutile  videtur. 


PINIS. 


